

**Postup krokov na poukázanie 2% (3%) pre zamestnancov, ktorí požiadali svojho zamestnávateľa o vykonanie ročného zúčtovania zaplatených preddavkov na daň z príjmov.**

1. Do **17.02.2020** požiadajte zamestnávateľa o vykonanie ročného zúčtovania zaplatených preddavkov na daň

2. Zároveň požiadajte zamestnávateľa, aby Vám vystavil tlačivo Potvrdenie o zaplatení dane

3. Z tohto Potvrdenia si viete zistiť dátum zaplatenia dane a vypočítať:

1. **2% z Vašej zaplatenej dane** - to je maximálna suma, ktorú môžete v prospech prijímateľa poukázať, ak ste v roku 2019 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.
2. **3% z Vašej zaplatenej dane, ak ste v roku 2019 odpracovali dobrovoľnícky minimálne 40** hodín a získate o tom Potvrdenie od organizácie/organizácií, pre ktoré ste v roku 2018 dobrovoľnícky pracovali.

4. Vaše osobné údaje vpíšte spolu so sumou 2% alebo 3% z daní **do Vyhlásenia o poukázaní podielu zaplatenej dane z príjmov fyzickej osoby podľa § 50 zákona** (ľudovo povedané tlačivo na poukázanie 2%/3%).

**Naše údaje ako prijímateľa sú:**

IČO: 420 67 316  (POZOR ZMENA! IČO sa od roku 2018 zarovnáva sprava)

Právna forma: **občianske združenie**

Obchodné meno/názov: **PECKA**

Ulica: **M. Dulu**

Číslo: **4924/46**

PSČ: **036 08**

Obec: **Martin**

Naša organizácia nemá SID, kolónku na SID nechávame prázdnu.

5. Ak súhlasíte so zaslaním údajov o (meno a adresa) do nášho združenia, zaškrtnite súhlas so zaslaním údajov, daňový úrad nám zašle informáciu, že ste Váš podiel zaplatenej dane poukázali práve do nášho združenia.  *Pozn.: daňový úrad nám neoznámi SUMU podielu zaplatenej dane zaslanú do nášho združenia od konkrétnej osoby.*

6. Obe tieto tlačivá, teda Vyhlásenie spolu s Potvrdením, doručte **do 30.04.2020** na daňový úrad podľa Vášho bydliska – adresu si nájdete na<https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>

7. **Ak ste poukázali 3%** z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!!!

8. Daňové úrady majú 90 dní od splnenia podmienok na to, aby previedli Vaše 2% (3%) v prospech nášho združenia.

**ĎAKUJEME!**